Rasmus Skram har valgt at sætte håndboldkarrieren på standby og måske helt afslutte den. Han skrev ellers denne sæson en 3-årig kontrakt med Mors-Thy Håndbold. - Rasmus har ønsket at få ophævet kontrakten øjeblikkeligt, og det er vi da kede af, da Rasmus er en rigtig god og fornuftig fyr, som var meget vellidt i truppen, men af netop samme årsager har vi været villige til at finde en fornuftig løsning i sagen, siger sportschef Lars Svane Nielsen i en pressemeddelelse. Mors-Thy Håndbold og Rasmus Skram har lavet en aftrædelsesordning som begge parter har fundet tilfredsstillende, og derfor er Rasmus Skrams kontrakt altså blevet annulleret med øjeblikkelig virkning.

Opsummering:
Rasmus Skram, som Mors-Thy Håndbold inden denne sæson hentede i Malmø, stopper i klubben med øjeblikkelig virkning.